Kamu bisa jelasin ke aku soal Daniel Defoe dalam bahasa jawa?

Daniel Defoe (jeneng lair Daniel Foe; London, 1659/1661 – 24 April? 1731) ya iku sawijining panulis lan jurnalis Inggris. Bapaké dianggep masarakat dadi wong kang murtad, amarga ora gelem dadi umat Gréja Inggris kang dadi Agama nagara ing Inggris.

Nalika isih enom, Daniel Defoe dadi bakul. Pagawéan kang biyasa dilakoni para kaum kang dianggep murtad karo para masarakat ing jaman semana. Sawisé rabi, Dhèwèké mèlu gabung ing usaha pambrontakan raja James II, lan akibaté usaha dagangé bangkrut. Ing taun 1698 Daniel nerbitké karangan kang pisanan, wujud esei, banjur Daniel dikenal dadi pengarang ing bab pokok-pokok papréntahan.

Minangka ahli pulitik kang liberal, tulisan-tulisané kang sifaté nyindir iku disenengi karo Raja William III. Ing taun 1702, Ratu Anne wong konservatif lan anggota Gréja Inggris, munggah tahta. Amarga iku Defoe ora disenengi lan akibaté dilebokké ning penjara.

Ing umur 60 taun, Defoe wiwit nulis fiksi. Robinson Crusoe ya iku buku karyanè kang pisanan kang nyritakè petualangan ing taun 1719, dijupuk saka pengalaman Alexander Selkirk. Liwat buku iku Defoe nyiptakkè genre anyar ing donya sastra, robinsonade. Banjur dièloni karo Captain Singleton (1720), Moll Elanders (1722), lan liya-liyané.